Սաբրինայի սարսափազդու արկածները (հեռուստասերիալ)

«Սաբրինայի սարսափազդու արկածները» (), սարսափ ժանրի ամերիկյան հեռուստասերիալ, որը ստեղծվել է Ռոբերտ Ագուիրե-Սակասայի կողմից։ Հիմնված է նույնանուն Archie Comics-ի վրա և արտադրված է Warner Bros. Television-ի և «Ռիվերդեյլ» հեռուստասերիալի արտադրողների կողմից։ Սերիալի պրեմիերան տեղի է ունեցել 2018 թվականի հոկտեմբերի 26-ին՝ Նեթֆլիքս հարթակում։

Առաջին եթերաշրջանը բաժանված է 2 մասի, յուրաքանչյուրը բաղկացած 10 սերիաներից։

2018 թվականի դեկտեմբերի 14-ին թողարկվել է հատուկ սերիա Սուրբ Ծննդյան տոնի առթիվ։ Առաջին եթերաշրջանի երկրորդ մասի պրեմիերան կայացել է 2019 թվականի ապրիլի 5-ին։

Հատուկ սերիայի թողարկումից անմիջապես հետո Նեթֆլիքսը հայտարարել է, որ սերիալը երկարաձգվել է երկրորդ եթերաշրջանով։ Այն բաղկացած է 16 սերիաներից և նույնպես բաժանված է 2 մասի։ Երկրորդ եթերաշրջանի առաջին մասի պրեմիերան կայացել է 2020 թվականի հունվարի 24-ին։ 2020 թվականի հուլիսին Նեթֆլիքսը հայտարարել է սերիալի փակման մասին, իսկ երկրորդ եթերաշրջանի պրեմիերան կկայանա 2020 թվականի վերջին։

Սյուժե 
Սաբրինա Սփելմանը կիսամարդ և կիսակախարդուհի է, որն ապրում է փոքր քաղաք Գրինդեյլում։ Հելոուինի օրը լրանում է նրա 16 ամյակը, և նա ստիպված է մկրտվել, որպեսզի խոստանա, որ կծառայի Խավարի Տիրակալին։ Դա անելու համար, Սաբրինան պետք է հրաժեշտ տա իր երկրային կյանքին և գնա անտեսանելի արվեստի ակադեմիա, որպեսզսի դառնա իսկական կախարդուհի։ Սակայն նա հրաժարվում է դա անել, քանի որ չի ցանկանում հրաժեշտ տալ իր ընկերներին և ընկերոջը։ Դրա պատճառով Սաբրինան մղում է Խավարի Տիրակալի և Մթին եկեղեցու կախարդների կլանի զայրույթը։ Այժմ նա ստիպված է պայքարել իր և իր մտերիմների ազատության համար։

Դերերում 

 Սաբրինա Սփելման (Քիրնան Շիպկա)՝ 16-ամյա կիսամարդ-կիսակախարդ։ Սովորում է Բագստեր ավագ դպրոցում, և զուգահեռ անտեսանելի արվեստի ակադեմիայում՝ դատարանի որոշմամբ։ Հրաժարվում է իր անունը գրել «գազանի գրքում», որպեսզի պաշտպանի իր ազատությունը։ Հանդիպում է Հարվի Քինքլոնի հետ։
 Հարվի Քինքլի (Ռոսս Լինչ)՝ Գրինդեյլի բնակիչ և Բագստեր ավագ դպրոցի աշակերտ։ Հանդիպում է Սաբրինայի հետ և անտեղյակ է նրա էությունից։ Ապրում է դաժան հոր և հասկացող ավագ եղբոր հետ։ Կախարդներ որսողների հետնորդ է։
 Ռոզալինդ «Ռոուզ» Ուոքեր (Ջազ Սինքլեր)՝ Սաբրինայի ընկերուհին և Բագստեր ավագ դպրոցի աշակերտուհի։ Գրինդեյլի նախարարի աղջիկը։ Տառապում է աչքերի հիվանդությամբ՝ կախարդված կախարդների հին անեծքով։ Կարող է տեսնել այն, ինչը չեն տեսնում այլ մարդիկ։ Նման տեսիլքի միջողով կռահում է, որ Սաբրինան կախարդուհի է։
 Հիլդա Սփելման (Լյուսի Դևիս)՝ Սաբրինայի հորաքույրներից մեկը և նրա հոր փոքր քույրը։ Բարի և իմաստուն կին, որը ունի լավ հումորի զգացում։ Կարողանում է բույսեր եփել և դրանում հաճախ օգնում է Սաբրինային և նրա ընկերներին։ Անդամակցում է Մթին եկեղեցուն, սակայն արտաքսվում է Սաբրինայի կաթոլիկ մկրտությանն մասնակից լինելու համար։
 Զելդա Սփելման (Միրանդա Օտտո)՝ Սաբրինայի հորաքույրներից մեկը և նրա հոր ավագ քույրը։ Գերիշխան և ուժեղ կին, միառժամանակ նվաստացնում և սիրում է քրոջը՝ Հիլդային։ Պաշտպանում է Սաբրինային և նրա նկատմամբ մայրական զգացումներ ունի։ Նա նույնպես անդամակցում է Մթին եկեղեցուն և հավատարիմ է Խավարի Տիրակալին։
 Էմռոուզ Սփելման (Չանս Պերդոմո)՝ սևամորթ, Սաբրինայի զարմիկը Անգլիայից։ Փորձել է ոչնչացնել Վատիկանը, սակայն նրան բռնել են։ Նրան առաջարկել են ասել իր դաշնակիցների անունները՝ իր ազատության դիմաց, սակայն նա հրաժարվել է, որի արդյունքում տնային կալանքի տակ է հայտնվել Սփելմանների տանը։
 Մերի Ուորդուել/Տիկին Սատանա (Միշել Գոմես]])՝ Սաբրինայի սիրելի ուսուցչուհին Բագստեր ավագ դպրոցից։ Նրան բռնել է Լիլիթը՝ դևերի մայրը և Սատանայի ծառան։ Փորձում է ստիպել Սաբրինային հնազանդվել Խավարի Տիրակալին։
 Հայր Ֆաուստուս Բլեքվուդ (Ռիչարդ Կոյլի)՝ Մթին եկեղեցու քահանայապետ և անտեսանելի արվեստի ակադեմիայի տնօրեն։ Ցանկանում է ստիպել Սաբրինային կտրել բոլոր կապերը մահկանացուների հետ, և փորձում է այնպես անել, որ Սաբրինան իր անունը գրի «գազանի գրքում»։
 Փրուդենտ Նայթ (Տատի Գաբրիել)՝ անտեսանելի արվեստի ակադեմիայի աշակերտուհի և «Տարօրինակ քույրեր» տրիոյի առաջնորդ։ Հայր Բլեքվուդի անօրինական դուստրը։ Ատում է Սաբրինային՝ նրա կիսարյուն լինելու պատճառով, սակայն երբեմն համագործակցում է նրա հետ։
 Սալեմ Կատո՝ Սաբրինայի ֆամիլյարը և հավատարիմ ընկերը, որը օգնում է նրան ամեն ինչում և անկեղծորեն կատարում նրա հրամանները։ Կոմիքսում նա սևամորթ է, որը դատապարտված է ապրել կատվի կյանքով։

Արտադրություն

Մշակում 
2017 թվականի սեպտեմբերին հայտնի դարձավ, որ սերիալը, հիմնված «Archie Comics»-ի՝ «Սաբրինան` փոքրիկ կախարդուհին» կոմիքսի հիման վրա, նկարահանվում է Warner Bros. Television-ի կողմից` The CW հեռուստաալիքի համար։ Փորձնական սերիայի ռեժիսոր նշանակվեց Լի Թոլանդ Քրիգերը, իսկ սցենարիստ՝ Ռոբերտո Ագիրրե-Սակասան։ Նրանք նաև դարձան գործադիր պրոդյուսերներ` Գրեգ Բեռլանտինի, Սարա Շեխտերի և Շոն Գոլդուոթերի հետ համատեղ։ 2017 թվականի դեկտեմբերին ծրագիրը տեղափոխվեց Նեթֆլիքս, որը միանգամից 2 եթերաշրջան պատվիրեց՝ յուրաքանչյուրում 10 սերիա։ Հետագայում պարզ դարձավ, որ երկու եթերաշրջանները միացվել են և դարձել են մեկ ընդհանուր եթերաշրջան` բաժանաված երկու մասի։ Առաջին մասի պրեմիերան տեղի է ունեցել 2018 թվականի հոկտեմբերի 26-ին։

Քասթինգ 
2018 թվականի հունվարին հայտնի դարձավ, որ  Քիրնան Շիպկան կկատարի Սաբրինա Սփելմանի դերը։ 2018 թվականի փետրվարին Ջազ Սինքլերը ստացավ Ռոզալինդ Ուոքերի դերը, Միշել Գոմեսը ստացավ Մերի Ուորդուել / Տիկին Սատանայի դերը, Չանս Պերդոմոն՝ Էմռոուզ Սփելմանի դերը, Միրանդա Օտտոն և Լյուսի Դևիսը` Զելդա և Հիլդա Սփելմանների դերերը, իսկ Ռիչարդ Կոյլը` Հայր Ֆաուստուս Բլեքվուդի դերը։ Նույն ամսում հայտնի դարձավ, որ Սալեմ կատուն ներկա կլինի սերիալում։ 2018 թվականի մարտին հայտնի դարձավ, որ Ռոսս Լինչը ստացել է Հարվի Քինքլիի դերը, իսկ Տատի Գաբրիելը` Փրուդենտ Նայթի դերը։

Վարկանիշ 
Rotten Tomatoes կայքում սերիալի վարկանիշը կազմում է 90 %, ինչպես նաև միջին վարկանշը 7,7/10-ից, հիմնված 78 կարծիքների վրա։ Metacritic-ում սերիալի միավրները կազմում է 74 100-ից, հիմնված 28 կարծիքների վրա, որը համապատասխանում է` «ընդհանուր առմամբ դրական կարծիքներ»-ի կարգավիճակին։

IGN-ից Ալիսիյա Լյուտեսը սերիալը գնահատել է 9,2/10: Նա ասել է, որ սերիալը «փայլում է իր զարմանալի մթին սյուժետային զարգացմամբ, անտարբեր, և ժամանակ առ ժամանակ անտագոնիստական հումորներով»։ TVLine-ից Դևիս Նեմետցը սերիալը գնահատել է ՝ «B+»: Bloody Disgusting-ից Միգան Նովարոն նշել է, որ սերիալը «զվարճալի և սահուն տեմպերով առաջ է շարժվում»։

The Hollywood Reporter-ից Դենիել Ֆիենբերգը բարձր գնահատեց դերասանուհի Քիրնան Շիպկային, գրելով, որ նա «կատարյալ լրացնում է շոուի առավել գրավիչ տարրերից մեկը, իսկ ավելի կոնկրետ՝ իր ժամանակակից մոտեցումով»։ Gamespot-ից Քրիս Հեյները գովեց սերիալը՝ ընդգծելով դերասանների խաղը։ Vox-ից Կոնստանցիյա Գրեյդին նույնպես գովեց սերիալը, հատկապես կինոմատոգրաֆիյան, նշելով, որ «արդյունքը հիասքաչ է»։

«Սաբրինայի սարսափազդու արկածները» սերիալը ընդգրկված է 2018 թվականի լավագույն սերիալների ցանկում, որը հրապարակվել է ԿինոՊոիսկ կայքի խմբագիրների կողմից։

Ծանոթագրություններ

Արտաքին հղումներ 

2010-ականների ամերիկյան սարսափ հեռուստասերիալներ
Հեռուստասերիալներ այբբենական կարգով
Անգլերեն հեռուստասերիալներ
Ամերիկյան դրամա հեռուստասերիալներ
Սարսափ հեռուստասերիալներ
Նեթֆլիքսի բնօրինակ ծրագրեր